ఎప్పుడూ ఏదో ఒక వివాదాస్పద ట్వీట్ చేసి వార్తల్లో నిలిచే రామ్గోపాల్ వర్మ మరోసారి రెచ్చిపోయాడు. అరువు తెచ్చుకున్న కథతో తీసిన ఓ చిత్రం.. తెలుగు సినిమాను పదేళ్ల వెనక్కు తీసుకెళ్తే.. రెండు వేల ఏళ్ల క్రితం నాటి ఓ చక్రవర్తి నిజ జీవిత గాథతో తీసిన గౌతమిపుత్ర శాతకర్ణి సినిమా తెలుగు సినీ ఖ్యాతిని పదేళ్లు ముందుకు తీసుకెళ్లిందంటూ ట్వీట్ చేశాడు. వారం కిందటివరకూ చిరు, బాలయ్య సినిమాలపై ట్వీట్ చేస్తూ మెగాభిమానులకు చిర్రెత్తెక్కించాడు. ఖైదీ నెంబర్ 150 ప్రీ రిలీజ్ వేడుకలో నాగబాబు వర్మపై ఫైర్ అయ్యాడు. అయితే ఆ కామెంట్లపై వర్మ ఫైర్ అయ్యి... ఆ తర్వాత కామ్ అయ్యాడు. రెండు సినిమాలు విడుదలయిన తర్వాత వరుస ట్వీట్స్ చేస్తున్నాడు. ‘నేను చెప్పిందే నిజమైంది. గౌతమిపుత్ర శాతకర్ణి టీం అంతటికీ శుభాకాంక్షలు. తెలుగు చక్రవర్తి  జీవిత గాథను తెరకెక్కించి తెలుగు సినిమా ఖ్యాతిని ఆకాశాన్నంటేలా చేసిన బాలయ్య, క్రిష్కు సెల్యూట్. తెలుగు ఖ్యాతిని బాహుబలి ప్రపంచానికి చాటి చెప్పడం మొదలుపెడితే.. దాన్ని శాతకర్ణి మరింత ముందుకు తీసుకెళ్లింది. ఇప్పటికైనా మెగా పీపుల్ దీన్ని అర్థం చేసుకోకపోతే వారు మినీలుగా మిగిలిపోతారు’ అంటూ ట్వీట్లు పెట్టాడు.
eppuduu edho oka vivaadaaspada tweet chesi vaartallo niliche ramgopal varma marosari rechipoyaadu. aruvu tecchukunna kathatho teesina oo chitram.. telugu sinimaanu padella venakku teesukelte.. rendu vela ella kritam naati oo chakravarti nija jeevita gaathatho teesina goutamiputra saatakarni sinima telugu cinee khyatini padellu munduku teesukellindantu tweet cheshaadu. vaaram kindativarakuu chiru, balayya cinemalapai tweet chestu megaabhimaanulaku chirrettekkinchaadu. khaidi nembar 150 pree rillees vedukalo nagababu varmapai fire ayyadu. ayithe aa commentlapy varma fire ayyi... aa tarvaata kaam ayyadu. rendu cinimaalu vidudalayina tarvaata varusa tweets chestunnadu. ‘nenu cheppinde nijamaindi. goutamiputra saatakarni teem antatikee subhaakaankshalu. telugu chakravarti  jeevita gaathanu terakekkinchi telugu sinima khyatini akasannantela chesina balayya, krishku selute. telugu khyatini bahubali prapanchaaniki chaati cheppadam modalupedithe.. daanni saatakarni marinta munduku teesukellindi. ippatikaina mega peepul deenni artham chesukokapothe vaaru mineelugaa migilipotaru’ antuu tweetlu pettaadu.